Нурзадә нинди китаплар укый

	1. Мин кайбер китап­ларны кат-кат укырга яратам. Әле яңарак кына Батулланың «Бию җене кагылган егет» китабын янәдән укып чыктым. Гомумән, миңа тарихи, автобиографик әсәрләр ошый. Үзем дә биергә яраткангамы шунда, бу романны мин бик ошаттым. Рудольф Нуриев турында күп мәгълүмат алдым.	 Икенче яратып укыган китабым, аны да берничә кат укыдым – Галимҗан Гыйльмановның «Албастылар» әсәре. Ул мавыктыргыч булуы белән җәлеп итте. Аның дәвамы да булырга тиеш, кайчан басылып чыга инде дип Галимҗан абыйның үзеннән дә гел сорашып торам. Яңарак кына авыл китапханәсеннән Гөлси­нә Галимуллина дигән язучының китапларын алып килдем. Саба районыннан булган ул авторны күп кеше белми дә икән. Аның язу стилен мин Зифа Кадыйровага охшаттым. Кеше язмышы гади, тормышчан итеп язылган. Зифа Кадыйрованың китапларын исә иртәнге бишкә кадәр укып утырганым бар. Рус язучыларыннан шушы көннәрдә генә Татьяна Веденскаяның «Загадай желание» китабын укыдым. Шигырьләр дә укыйм. Шәмсия Җиһангирова, Илсөяр Иксанова китапларын еш актарам. 
	Дилбәр ГАРИФУЛЛИНА	
Шәһри Казан

	№   |  	


